Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18812

5. FEJEZET - NOTAM 5.1. Összeállítás 5.1.1. Késedelem nélkül NOTAM-ot kell összeállítani és kiadni, ha a továbbítandó tájékoztatás ideiglenes jellegű és rövid időszakon át érvényes, vagy amikor üzemeltetést érintő tartós változások, vagy hosszabb időszakon át érvényes ideiglenes jellegű változások nagyon rövid határidejű bejelentését tartalmazza, kivéve, ha terjedelmes szöveget és/vagy ábrákat tartalmazna. Megjegyzés 1.- A 4. Függelék , 1. Részében felsorolt körülményekre vonatkozó, az üzemeltetést jelentősen befolyásoló változásokat a 6. Fejezetben részletesen bemutatott AIRAC - A Légiforgalmi Tájékoztató Közlemények Meghatározott Kiadási Rendje (Aeronautical Information Regulation and Control) szerint kell kiadni. Megjegyzés 2.- A olyan rövid időszakra vonatkozó információkat, melyek terjedelmes szöveges részt és/vagy grafikát tartalmaznak, AIP Kiegészítésként adják ki (lásd a 4. Fejezet – 4.4 pontját). 5.1.1.1. Az alábbi információkkal kapcsolatosan NOTAM-ot kell összeállítani és kiadni:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes